સાડા સાત વાગી રહ્યા હતા. સાયબર વર્લ્ડ પ્રા. લિનો આખો સ્ટાફ છૂટી ગયો હતો પણ અંતરા અને નિખિલ હજુ ત્યાં જ હતાં. અંતરા ગુલાલના કોમ્પ્યુટર પર બેઠી હતી. એણે મેઈલ આઈડીમાં ગુલાલનું આઈડી નાંખ્યું અને ગુલાલે વિશ્વાસથી આપી રાખેલો પાસવર્ડ પણ નાંખ્યો. ગુલાલનું મેઈલ એકાઉન્ટ ઓપન થયું. એણે ઈનબોકસમાં પડેલો સૌથી છેલ્લો મેઈલ ઓપન કરીને વાંચ્યો, સેન્ટ આઈટમ પણ જોઈ. પછી તરત જ સાઈન આઉટ થઈ ગઈ અને નિખિલ પાસે ગઈ. ‘નિખિલ સર, ગુલાલ પૈસા લઈને નીકળી ગઈ છે!’ અંતરાની વાત સાંભળતાં જ નિખિલે એક સેલ જોડ્યો. ધીમેથી બોલાઈ રહેલા એના તૂટક તૂટક શબ્દો દીવાલ પણ પૂરેપૂરા નહોતી પકડી શકતી,